cyanic-selkie/wikianc huggingface dataset:
राजनयिक उन्मुक्‍ति
करों से उन्मुक्ति
राजनयिक विशेषाधिकार का सबसे उत्कृष्ट अधिकार करों से उन्मुक्ति है। प्रेषित राज्य के अध्यक्ष के प्रतिनिधि होने के आधार पर राजनयिक सभी प्रकार के करों से मुक्त होता है। थेयर का मत है कि ”राजनयिक अधिकारों में सबसे प्रिय अधिकार करों से स्वतन्त्रता है।“ इसी प्रकार हॉल का भी मत है कि ”राजनयिक अभिकर्त्ता स्वयं, उसकी व्यक्तिगत वस्तुएं तथा वह सम्पत्ति जो उसके प्रभु के प्रतिनिधि के रूप में उसकी है, कर मुक्त है।“ 1928 के पान अमेरिकन कन्वेन्शन की धारा 18 द्वारा राजनयिकों को करों से उन्मुक्ति दी गई है। इस धारा के अनुसार, राजनयिक अधिकारीगण उस राज्य में जहां से प्रत्यापित है, करों से मुक्त होंगे-
साधारणतः राजनयिक सीमा कर, मोटर कर, आयकर, स्थानीय कर, रेडियो शुल्क आदि से उन्मुक्ति होती है। कुछ देशों में राजनयिकों को नगरपालिका सम्बन्धी कर-सफाई, रोशी, पानी आदि-अवश्य देने पड़ते हैं। इस प्रकार राजनयिक राष्ट्रीय, प्रान्तीय, क्षेत्राय अथवा स्थानीय करों तथा सीमा करों से मुक्त होते हैं। सीमा करों के सम्बन्ध में वाटल का मत है कि राजदूत को इससे काई छूट नही होनी चाहिये क्योंकि इस कर का उसके कार्य भार से कोई सम्बन्ध नहीं है, परन्तु वाटेल इस मत से सहमत हैं कि राजदूत को सभी प्रकार के करों से निश्चित ही स्वतन्त्र होना चाहिये। सीमा करों से सम्बन्धित एक अपवाद यह है कि यदि सीमा अधिकारी यह अनुभव करे कि राजदूत द्वारा आयातित वस्तुओं में कोई अनियमितता है तो वे राजनयिक अधिकारों और उन्मुक्तियों को परे हटाकर राजदूत के समान का निरीक्षण कर सकते हैं जैसे कि 1905 में संयुक्त राज्य अमेरिका के राजदूत हैनरी व्हाइट के सामान का आस्टिंयन सीमा अधिकारियों ने निरीक्षण किया था।
धार्मिक अधिकार (Right of Chapel)
राजनयिकों को अपने धर्म के मानने व पूजा करने की पूर्ण स्वतन्त्रता है। इस हेतू यदि वे चाहें तो अपने निवास में पूजा गृह स्थापित कर सकते हैं तथा धर्म पुरोहितों को अपने साथ ले जा सकते हैं। इन धर्म पुरोहितों को भी राजनयिकों की भांति सभी उन्मुक्तियां एवं अधिकार प्राप्त हैं। इन पूजा गृहों में राजदूत के देश के अन्य निवासी भी पूजा में शामिल हो सकते हैं। जहाँ दूतों को इस प्रकार की धार्मिक स्वतन्त्रता प्रदान की गई है, वहां उन पर कुछ नियन्त्राण भी हैं। ऐसे स्थानों पर गिरजे या मन्दिर के घंटे नहीं बजाये जा सकते। धार्मिक स्थान बाहर से ऐसा नहीं दिखे कि वह पूजा गृह है तथा पूजा की भाषा स्वीकारी देश की ही हो। 1846 में प्रशा के पूजा गृह की भाषा इतावली नहीं होने पर पोप ने ये निर्देश दिया था कि पूजा की भाषा बदली जाये। धार्मिक स्वतन्त्रता के प्रयोग पर नियन्त्राण का एक उदाहरण उस समय का है जब फिलिप द्वितीय ने रानी ऐलिजाबेथ के लेगेशनवासियों को धार्मिक स्वतन्त्रता का यह अधिकार नहीं दिया था। अन्यथा मध्य युग से राजदूत, उसके परिवार, उसके कर्मचारियो तथा उसके देशवासियों को दूतावास में धर्म तथा पूजा के पूर्ण अधिकार प्राप्त हैं।
पत्राचार की स्वतन्त्रता (Freedom of Communication)
अपने कर्त्तव्य की पूर्ति हेतु राजनयिकों को अपने देश की सरकार के साथ पत्राचार की पूर्ण स्वतन्त्रता है। सामान्यतया शान्ति काल में इस नियम का अतिक्रमण नहीं होता है। राजनयिक पत्राचार का सील बन्द दूतावास प्रेष (Diplomatic Bag) खोला नहीं जा सकता। वे व्यक्ति हो सन्देशवाहक (messengers and couriers) का काम करते हैं, किसी भी प्रकार के स्थानीय नियमों के अन्तर्गत नहीं आते। कभी-कभी सील बन्द दूतावास प्रेस में घड़ी, कैमरे आदि अन्य बहुमूल्य वस्तुएं ले जाकर पत्राचार की स्वतन्त्रता का दुरुपयोग भी किया जाता है इसलिए सन्देह होने पर पत्राचार की स्वतन्त्रता के अधिकारी के विरुद्ध स्वीकारी राज्य दूतावास प्रेष को खोल लेते हैं। अक्टूबर, 1976 में उत्तरी कोरिया की सरकार ने अपने राजदूत और कई अन्य राजनयिक अभिकर्त्ताओं को प्योनग्यांग वापिस बुला लिया क्योंकि स्वीडन सरकार ने उन पर आरोप लगाया था कि उन्होंने दूतावास प्रेष के जरिये चीजें भेजने का धंधा कर रखा था। डेनमार्क, नार्वे और स्वीडन की भांति, फिनलैंड की सरकार ने भी चार राजनयिक अभिकर्त्ताओं को देश छोड़कर जाने की आज्ञा दी थी। 1977 में कीनिया उच्चायुक्त के तीन राजनयिक अभिकर्त्ताओं के सामान की जांच होने पर सात लाख से ऊपर की घड़ियां निकलीं। राजनयिक उन्मुक्ति के कारण उन्हें छोड़ देना पड़ा। बाद में उन्हें देश छोड़ कर जाना पड़ा। छोटे-बड़े सभी राज्य दूतावास प्रेष का दुरुपयोग करते हैं। इस सम्बन्ध में ( दिसम्बर, 1971 को) एक गोष्ठी में यह खुलकर आरोप लगाया गया था कि राजदूत प्रायः दूतावास प्रेष में पुरानी मूर्तियां व चित्रा आदि की चोरी कर अपने देश भेजते हैं। न्यूयार्क टाइम्स की एक रिपोर्ट के अनुसार राष्ट्रीय सुरक्षा (National Security) का बहाना बनाकर दो अमरीकी संस्थाओं (FBI तथा CIA) ने 1958 से लेकर 1971 तक दूतावास प्रेषों को खोलकर रूस तथा पूर्वी यूरोपीय साम्यवादी देशों के पत्राचार का खुला अध्ययन किया था। ऐसा करने के लिए उनके पास कोई कानूनी आज्ञा नहीं थी, परन्तु राष्ट्रीय सुरक्षा के नाम पा यह सब कुछ होता रहा। रॉकफेलर कमीशन ने भी इस मत की पुष्टि की थी। इस सन्दर्भ में भारत सरकार ने कुछ विदेशी राजदूतों को दूतावास में चोरी का माल ले जाने के आरोप में पकड़ा तथा भारत के कड़ा विरोध प्रकट करने पर उन्हें देश छोड़कर जाना पड़ा। संयुक्त राज्य अमेरिका ने अपने आप ही द्वितीय महायुद्ध के छिड़ जाने पर राजनयिक पत्राचार के युद्ध के सन्दर्भ में कुछ नियमों का निर्माण किया था जिससे पत्राचार की स्वतन्त्रता बनी रहे।
व्यावसायिक कार्य (Business Activities)
कुछ लेखकों के मतानुसार राजदूतों को व्यापारिक कार्यों की उन्मुक्ति नहीं देनी चाहिये। यदि राजदूत के पास उसके कार्यालय और निवास के अतिरिक्त कोई वास्तविक सम्पत्ति है तो इस पर कर लगाया जा सकता है। एक राजदूत द्वारा निजी व्यवसाय किए जाने पर अभियोग चलाया जा सकता है। अनेक विचारक इस मत का समर्थन करते हैं। किन्तु समस्या यह है कि राजदूत की व्यक्तिगत सम्पत्ति और उन्मुक्ति से युक्त सम्पत्ति के बीच अन्तर किस प्रकार किया जाये।
अनुचर वर्ग के लिए उन्मुक्तियां (Immunities for Retinue)
राजदूत को जो विशेषाधिकार सौंपे जाते हैं वे एक सीमा तक उसके अनुचर वर्ग को भी प्राप्त होते हैं। इनमें दूतावास में काम करने वाले कर्मचारी, दूत के व्यक्तिगत सेवक, उसके पारिवारिक-जन तथा नौकर-चाकर शामिल हैं। राजदूत द्वारा अपने अनुचर-वर्ग की पूरी सूची स्वागतकर्त्ता राज्य के विदेश मंत्रालय को सौंपी जाती है। इस सूची के अलावा किसी अन्य व्यक्ति को राजनयिक विशेषाधिकार नहीं दिया जाता।
राजदूत की पत्नी को उक्त सभी विशेषाधिकार प्राप्त होते हैं। यदि राजदूत चाहे तो उसके पारिवारिक सदस्यों के विशेषाधिकारों को हटाया भी जा सकता है। दूतावास में काम करने वाले कर्मचारी, परामर्शदाता, सचिव तथा सहचारी इत्यादि को दीवानी तथा फौजदारी न्यायालयों के क्षेत्राधिकार से मुक्ति प्रदान की जाती है। राजदूत के निजी नौकरों के सम्बन्ध में कोई सुनिश्चित नियम नहीं है किन्तु उन्हें प्रायः दीवानी उन्मुक्ति प्राप्त होती है और फौजदारी उन्मुक्ति सीमित है। राजदूत के सन्देशवाहकों को पूर्ण दीवानी और फौजदारी उन्मुक्ति प्रदान की जाती है।
श्री सीता रामचंद्रस्वामी मंदिर, भद्राचलम
श्री सीता रामचन्द्रस्वामी मंदिर तेलंगाना राज्य के भद्राचलम में गोदावरी नदी के तट पर स्थित भगवान राम का प्रसिद्ध मंदिर है। भद्राचलम में स्थित होने के कारण इसे भद्राचलम् मंदिर भी कहा जाता है। हिन्दू मान्यताओं में यह गोदावरी के दिव्यक्षेत्रों में से एक है और अपने महत्व के कारण इसे "दक्षिण अयोध्या" भी कहा जाता है।
कैथरीन हीगल
कैथरीन हीगल एक अमेरिकी अभिनेत्री और मॉडल है। 'ग्रेस एनाटोमी' की नायिका हैं। कैथरीन हीगल हिट टीवी शो 'सूट्स' के आठवें सीजन में शामिल हो गई हैं। हीगल और उनके पति जोश केले ने अपनी शादी की 10वीं वर्षगांठ के मौके पर  दुबारा नग्न फोटो खिंचवाया जैसा उन्होंने 12 साल पहले 2001 की फिल्म 'द रॉयल टेनेबौम्स' से प्रेरित होकर खिंचवाया था।  23 दिसंबर 2007 को शादी की थी।
कैथरीन 24 नवंबर, 1978 को वाशिंगटन में पैदा हुई ।
श्री विश्वनाथ मन्दिर
श्री विश्वनाथ मन्दिर, वाराणसी में काशी हिन्दू विश्वविद्यालय के परिसर में स्थित एक प्रसिद्ध शिव मन्दिर है। इसे 'नया विश्वनाथ मन्दिर' या 'बिड़ला मन्दिर' भी कहा जाता है। इस मन्दिर का शिखर विश्व में सबसे ऊँचा है।
यह मन्दिर वाराणसी के प्रसिद्ध मन्दिरों में से एक है। इसके दर्शन के लिए लोग दूर दूर से यहा आते है। यह मन्दिर काशी हिन्दू विश्‍वविद्यालय (बी.एच.यू) परिसर में स्थित है।
युद्धपोत राजनय
अंतरराष्ट्रीय राजनीति में, नौसैनिक शक्ति का प्रदर्शन करके विदेश नीति के लक्ष्यों को प्राप्त करना युद्धपोत राजनय (gunboat diplomacy या अमेरिकी इतिहास में "big stick diplomacy") कहलाता है। दूसरे शब्दों में, सीधे युद्ध का भय दिखाकर अपनी बातें मनवाना युद्धपोत राजनय है।
परिचय
राजनय के कई तत्त्व हैं जैसे नीति, कर्मचारीगण, राष्टींय चरित्र आदि। लेकिन इन सब तत्त्वों में शक्ति का तत्त्व बहुत महत्वपूर्ण है। ये तत्त्व उद्देश्यों की प्राप्ति में प्रभावी साधन के रूप में काम करते हैं।राजनय में शक्ति की भूमिका निरन्तर एवं स्थिर (Constant and Conditioning) है। अन्य बातें समान रहने पर एक राष्ट्र की आर्थिक एवं सैनिक शक्ति उसकी सम्मेलन में सफलता की पर्याप्त गारन्टी है। शक्ति ने वार्ता मेज (Negotiation table) पर राष्ट्रों की अप्रत्यक्ष रूप से सहायता की है। यह राष्ट्र को अपने विशेष दावों को आगे बढ़ाने में सहायक हो सकती है अथवा दूसरे राष्ट्रों के दावों का विरोध कर सकती है। फ्रैड्रिक महान के अनुसार, शक्ति के बिना राजनय की स्थिति उसी प्रकार होती है जैसे संगीत की उसके यन्त्रों के बिना (Diplomacy without arms is music without instruments)। राजनयिक वार्तालाप मेज पर सैनिक शक्ति की धमकी डमोकलीज की तलवार (Sword of Democles) की तरह कमजोर धागे से लटकी रहती है। वार्ताकारों (Negotiators) को हमेशा ही विरोधियों की ताकत की मात्रा को ध्यान में रखना पड़ता है। शक्ति के बिना राजनय का क्षेत्र वास्तव में सीमित होता है। आधुनिक शब्दावली में कुछ विद्वानों ने शक्ति शब्द के स्थान पर राज्य की सामर्थ्य शस्त्रगृह (Capability arsenal) अथवा राजनीतिक सम्भावित (Political Potential) शब्द का प्रयोग किया है। स्टीफन बी0 जोन्स ने इस शब्द को व्यापक अर्थ के रूप में इस्तेमाल करते हुए 'राष्टींय युद्ध कौशल' (National Strategy) कहा है।
शक्ति के बल पर प्रतिष्ठा एवं गौरव निर्भर करता है। स्पष्ट रूप से यह शक्ति से सम्बन्धित है। एक राष्ट्र की विश्व मामलों में गरिमा उसके शक्ति के लिए प्रतिष्ठा पर निर्भर करती है। प्रतिष्ठा भी स्पष्ट तौर पर उद्देश्यों में है जिनका राज्य पीछा करते हैं। एक राज्य जिसके पास पर्याप्त प्रतिष्ठा है वह तार्किक रूप से निश्चित होता है कि अन्य राज्य उसके अ्रिधकारों एवं हितों का अतिक्रमण नहीं कर सकतें। वह अन्य राज्यों के सम्मान को भी प्राप्त करता है।
अन्तर्राष्ट्रीय समाज अन्ततोगत्वा शक्ति से शासित होता है। विश्व शक्तियां भी स्वतन्त्र एजेन्ट नहीं है। शक्ति राजनीति की व्यवस्था में भौतिक शक्ति के प्रयोग का भय सदा बना रहता है। सर्वोच्च राज्यों की सशक्त सेनाओं के अस्तित्व मात्र से ही वे ऐसी परिस्थितियों में समझौता करे जिनमें अक्सर राजनयिक वार्तालाप करने वाले पक्ष असहमति प्रकट करते हैं। अगर इस प्रकार की दबाव की राजनीति का विरोध किया जाता है तो इस उद्देश्य की प्राप्ति के लिए सशस्त्र सेनाओं को वास्तव में ही शक्ति का प्रयोग करना चाहिये। इसके विपरीत अगर राज्य के पास उचित सशस्त्र सेना है तो वह इस तरह के प्रतिबन्ध का विरोध कर सकता है। जब दूसरे तकनीक राज्यों को वांछित सन्तुष्टि प्रदान करने में असफल रहे तब राजनय के सहायक के रूप में सशस्त्र सेनाओं को कई अवसरों पर प्रयोग में लाया गया।
उन्नीसवीं शताब्दी में शक्ति प्रदर्शन के प्रयोग से चीन तथा जापान को अपने क्षेत्रा विदेशी सम्बन्धों तथा व्यापार के लिए खोलने के लिए विवश किया गया। चीन में विदेशियों को व्यापारिक रियायतें अथवा क्षेत्रावादिता के विशेषाधिकार को प्रदान करने के लिये युद्धपोत राजनय के तकनीक को प्रयोग में लाया गया। देश की प्रतिष्ठा राजदूत की मुख्य पूंजी होती है। उस देश की सैनिक शक्ति उस प्रतिष्ठा का एक प्रमुख तत्त्व होती है। अन्तर्राष्ट्रीय मामलों को हल करते समय यह ध्यान में रखना आवश्यक है कि सफलता के लिए दूसरे यन्त्रों, राजनीतिक, आर्थिक एवं सैनिक शक्ति, राजनेता द्वारा साधन एवं पूंजी को इकट्ठा रखने की योग्यता तथा सुविदित जनता के समर्थन पर निर्भर करता है, हालांकि राजनय अन्तर्राष्ट्रीय राजनीति व्यवस्था का हृदय है। लिस्टर पियरसन (Lester Pearson) के अनुसार, अतः एक राज्य में यह शक्ति का यन्त्रा ही राजनय को 'माँसपेशियां' प्रदान करता है।
बिहारी मुसलमान
भारत विभाजन के समय जो लोग भारत के बिहार राज्य से तत्कालीन पाकिस्तान में जाकर बसे, उन्हें बिहारी मुसलमान कहते हैं। ये हिन्दी/उर्दू बोलते हैं और अधिकांश सुन्नी सम्प्रदाय के हनफ़ी उपसम्प्रदाय के अनुयायी हैं। कुछ लोग शिया भी हैं।
मौलवी लियाक़त अली
मौलवी लियाकत अली का जन्म इलाहाबाद(prasent time — kaushambi districk)के महगांव नामक गाँव में हुआ था। १८५७ ई. में इन्होने इलाहाबाद से स्वतंत्रा संग्राम की लड़ाई अंग्रेजो के खिलाफ लड़ी.
उमदत उल-उमरा
गुलाम हुसैन अली खान (8 जनवरी 1748 - 15 जुलाई 1801) उर्फ गुलाम हुसैन या उमदत उल-उमरा, 1795 से 1801 तक मुगल साम्राज्य में कर्नाटक राज्य के नवाब थे।
प्रारंभिक जीवन
उम्दत उल-उमरा ब्रिटिश ईस्ट इंडिया कंपनी के एक कठोर सहयोगी मोहम्मद अली खान वालाजाह के पुत्र थे।
उन्हें 12 अगस्त 1765 को रॉबर्ट क्लाइव के मध्यस्थता के माध्यम से नाथथरनगर (1759-1760), और सुराह ऑफ आर्कोट (1760) के नाइब सुबाह और सम्राट शाह आलम द्वितीय द्वारा उमदत उल-उमर के खिताब में नियुक्त किया गया था।
शासन
वह अपने पिता की मौत के बाद 16 अक्टूबर 1795 को शासनाधिकार सम्भाला।
उम्दात उल-उमर 1795 से 1801 तक शासन करते थे। अपने शासनकाल के दौरान, ब्रिटिश ईस्ट इंडिया कंपनी ने भूमि के टुकड़े उपहार के रूप में मांगे।
ब्रिटिश ईस्ट इंडिया कंपनी के कई सदस्यों का मानना ​​था कि कर्नाटक के नवाब के रूप में उमदात उल-उमर ने गुप्त रूप से चौथे एंग्लो-मैसूर युद्ध के दौरान टीपू सुल्तान को सहायता प्रदान की थी। 1799 में टीपू सुल्तान के पतन पर, अंग्रेजों ने तुरंत नवाब को टीपू सुल्तान के साथ सहयोग करने का आरोप लगाया और आसानी से राज्य के पूरे प्रशासन को क्षतिपूर्ति के रूप में मांग की।
उम्दात उल-उमर ने ब्रिटिश ईस्ट इंडिया कंपनी की मांगों का जोरदार विरोध किया। उमदात उल-उमर, हालांकि, जल्द ही बाद में, कंपनी द्वारा उद्धृत की मृत्यु हो गई। उम्दात उल-उमर के डोमेन का ब्रिटिश अधिग्रहण उनके भतीजे और उत्तराधिकारी अज़ीम-उद-दौला के शासनकाल के दौरान हुआ था। जैसे ही अजीम-उद-दौला सिंहासन पर चढ़ गए, 31 जुलाई 1801 को उन्हें कर्नाटक के नागरिक और नगरपालिका प्रशासन को ब्रिटिश ईस्ट इंडिया कंपनी को सौंपने वाली कर्नाटक संधि पर हस्ताक्षर करने के लिए मजबूर किया गया। इस दस्तावेज ने प्रदान किया कि अजीम-उद-दौला ने अपनी सभी भूमियों को ब्रिटिश शासन में शामिल किया, जिसमें पालेगारों के क्षेत्र भी शामिल थे।
डोली अरमानों की
डोली अरमानों की एक भारतीय धारावाहिक है, जो ज़ी टीवी पर 2 दिसम्बर 2013 से चल रहा है। यह धारावाहिक सोमवार से शुक्रवार तक देता है। इसमें मुख्य किरदार में मोहित मलिक और नेहा मर्दा हैं।
कहानी
यह कहानी उर्मि और सम्राट की है। सम्राट उर्मि को हमेशा मारता पीटता रहता था। जब उर्मि को लगा की सम्राट कभी सुधार नहीं सकता तब वह उससे तलाक ले लेती है। इसके पश्चात वह दोनों अपने बेटे के लिए न्यायालय में जाते है। सम्राट वकील के लिए निरंजन खन्ना को चुनता है। और उर्मि के ओर से ईशान यह प्रकरण लड़ता है। और इस प्रकरण को जीतने के लिए ईशान एक योजना बनाता है चूंकि सम्राट उन लोगों को मारने का सोचता है इसलिए ईशान सभी स्थानों पर केमरा लगा देता है और जब सम्राट वहाँ आता है और उस घर को जलाता है तो यह सभी कार्य को ईशान केमरे के द्वारा न्यायालय में प्रस्तुत करता है और न्यायालय उर्मि के पक्ष में फैसला सुनाता है। साथ ही सम्राट को उर्मि और ईशान की हत्या के प्रयास करने के अपराध के कारण 6 वर्ष की जेल हो जाती है।
6 वर्ष के पश्चात सौर्य एक उच्च शिक्षा प्राप्त छात्र बन गया और उर्मि एक महिलाओं के ऊपर हो रहे शोषण को रोकने वाले एक गैर सरकारी संगठन का हिस्सा बन गई। साथ ही वह एक अविश्वसनीय रूप से अमीर बन गई और एक होटल की मालिक भी बन गई। उर्मि उसके बेटे, भाई, उसके परिवार, और ईशान सभी एक साथ रहते हैं। और सम्राट भी उर्मि और ईशान की हत्या के प्रयास से आज़ाद हो जाता है। तथा सम्राट की म़त्‍यु हो जाती है वुरे इन्‍सान का वुरा अन्‍त होता है
हिरण्यरोम
हिरण्यरोम प्राचीन काल में ह्रीमंत पर्वत पर वास करने लाले एक ऋषि थे। हरिवंश पुराण के अनुसार इनकी सुकुमारिका नामक एक पुत्री भी थी।
श्रीलंका में धर्म
श्रीलंका की आबादी विभिन्न धर्मों का अभ्यास करती है। २०११ की जनगणना के अनुसार श्रीलंका के ७०.२% थेरावा बौद्ध थे, १२.६% हिंदू थे, ९.७% मुसलमान (मुख्य रूप से सुन्नी) और ७.४% ईसाई (६.१% रोमन कैथोलिक और १.३% अन्य ईसाई) थे। २००८ में श्रीलंका एक गैलप सर्वेक्षण के मुताबिक दुनिया का तीसरा सबसे धार्मिक देश था, जिसमें ९९% श्रीलंकाई लोग कहते थे कि धर्म उनके दैनिक जीवन का एक महत्वपूर्ण हिस्सा है।
देश में मुख्य धार्मिक समूहों का वितरण
2001 में किए गए जनगणना में केवल 18 जिलों को शामिल किया गया था। दिखाए गए जिला प्रतिशत 2001 की जनगणना से हैं, सिवाय इसके कि संख्याएं इटालिक हैं, जो 1981 की जनगणना से हैं। जनसंख्या आंदोलन 1981 के बाद हुआ है, और 2011 के जनगणना तक 2001 की जनगणना में शामिल जिलों के लिए सटीक आंकड़े मौजूद नहीं थे।
बौद्ध धर्म
थेरवाद बौद्ध धर्म श्रीलंका की जनसंख्या में 70.2% है। यह श्रीलंका द्वीप तीसरी शताब्दी ईसा पूर्व में इस तरह के बुद्धघोष के रूप में प्रख्यात विद्वानों के उत्पादन और विशाल पाली के सिद्धांतों के संरक्षण में बौद्ध धर्म की शुरूआत के बाद बौद्ध छात्रवृत्ति और सीखने का एक केंद्र रहा है। अपने इतिहास में सिंहली राजाओं ने द्वीप के बौद्ध संस्थाओं के रखरखाव और पुनरुत्थान में एक प्रमुख भूमिका निभाई है। 19 वीं शताब्दी के दौरान, बौद्ध शिक्षा और सीखने पदोन्नत पर यह एक आधुनिक बौद्ध पुनरुत्थान द्वीप में जगह ले ली है। श्रीलंका में 6,000 बौद्ध मठों (विहार) में लगभग 15,000 भिक्षु एवं भिक्षुणीयां हैं।
हिंदू धर्म
हिंदू धर्म की एक लंबी परंपरा है और श्रीलंका में सबसे पुराना धर्म है। 2000 से अधिक वर्षों की सभ्यता श्रीलंका में हिंदू मंदिरों से अब तक साबित हुई है। हिंदू वर्तमान में श्रीलंकाई आबादी का 12.60% हैं, और भारत और पाकिस्तान जैसे सिंधी, तेलुगस और मलयाली जैसे छोटे आप्रवासी समुदायों के अलावा लगभग पूरी तरह से तमिल हैं। 1915 की जनगणना में उन्होंने लगभग 25% आबादी बनाई, जिसमें अंग्रेजों ने लाए गए मजदूरों को शामिल किया था। प्रवासन के कारण (आजादी के बाद से 1 मिलियन से अधिक श्रीलंकाई तमिलों ने देश छोड़ दिया है), आज भी वे एक अल्पसंख्यक हैं। उत्तर और पूर्वी प्रांतों में हिंदू धर्म प्रभावी है, जहां मुख्य रूप से तमिल लोग हैं। केंद्रीय क्षेत्रों में हिंदू धर्म का भी अभ्यास किया जाता है (जहां भारतीय तमिल मूल के लोगों की संख्या बहुत अधिक है) साथ ही राजधानी कोलंबो में भी। 2011 की सरकार की जनगणना के अनुसार, श्रीलंका में 2,554,606 हिंदू हैं। श्रीलंकाई गृहयुद्ध के दौरान, कई तमिल दूसरे देशों में भाग गए। विदेशों में हिंदू मंदिर हैं | श्रीलंकाई हिंदुओं के बहुमत शैव सिद्धांत की शिक्षा का पालन करते हैं। श्रीलंका शिव के पांच निवास स्थानों का घर है, जिन्हें पंच ईश्वरम के नाम से जाना जाता है। श्री मुरुगन श्रीलंका में सबसे लोकप्रिय हिंदू देवताओं में से एक है। वह न केवल हिंदू तमिलों द्वारा पूजा की जाती है बल्कि बौद्ध सिंहली और आदिवासी वेदों द्वारा भी पूजा की जाती है  |
समता सैनिक दल
समता सैनिक दल (समानता के लिए संगठन ) संक्षेप में एसएसडी, 13 मार्च 1927 को बाबासाहेब भीमराव आम्बेडकर द्वारा स्थापित एक सामाजिक संगठन हैं, जिसमें भारतीय समाज के सभी उत्पीड़ित वर्गों के अधिकारों कि सुरक्षा का उद्देश्य हैं।
उद्धव भराली
उद्धव भराली असम के लखिमपुर जिले के एक विज्ञानी और अभियन्ता है। सन २०१२ के जुलाई महीने के ५ तारीख को भराली को उनके द्वारा आविष्कृत अनार के बीज निकालने वाले यंत्र के लिए नासा द्वारा अयोजित क्रियेट द फ्यूचर डिज़ाइन प्रतियोगिता में दूसरे स्थान के लिये निर्वाचित किया गया। उद्धव के पास ३९ आविष्कारो का पेटेन्ट है। उन्होने लगभग ९८ यन्त्र उद्भावन किए हैं। सन १९८८ में उन्होने कम खर्चे में पोलिथिन निर्मान करने की मशीन बनाई। वे वार्ल्ड तेक्नोलोजी एवार्द के लिए भी मनोनित हुए था।
प्रारम्भिक जीवन
उद्धव भराली का जन्म एक साधारण व्यवसायी के घर लखिमपुर जिले के उत्तर लखीमपुर नगर में हुआ था। उन्होने लखिमपुर उच्चतर माध्यमिक विद्यालय से स्कूली शिक्षा समाप्त की। स्कूल में उनको दो बार डबल प्रमोशन मिला था। उन्होने जोरहाट अभियान्त्रिक महाविद्यालय से यान्त्रिक अभियान्त्रिक विद्या क अध्ययन किया। पर पैसो के कमी के कारण उन्हे बीच में ही छोड़ना परा। फिर वे चेन्नई के इन्स्टीट्यूट ऑफ़ इंजीनियर्स गए, लेकिन पिता के मृत्यु के कारण उन्हे वो भी आधे में छोड़ना पड़ा।
अवदान
घर की आर्थिक दुरवस्था और बैंक का ऋण दूर करने के लिए भराली ने १९८८ में कम खर्चे में एक पोलिथिन बनाने वाली मशीन बनाई। उसके बाद ही उद्धव ने एक के बाद एक कई अन्वेषण किए। उनके अन्वेषण ग्राम्य जीवन और व्यवसाय के लिए बहुत लाभदायक थे, लेकिन इन्हे आगे बढाने वाला कोई ना था। २००५ में अहमदाबाद के नेशनल इनोवेशन फाउन्डेशन की नजर उद्धव पर पड़ी। २००६ में यह बात सिद्ध हो गई कि उनका अनार के बीज़ निकालने वाला यन्त्र विश्व में अनोखा है और अमरीका की संस्था नासा के क्रियेट द फ्यूचर डिज़ाइन प्रतियोगिता में उनको द्वितीय स्थान मिला। उनके नाम ३९ पेटेन्ट है और आज तक उन्होने ९८ अन्वेषण किए हैं। उनके अन्य कुछ उल्लेखनीय यन्त्र है सुपारी व अदरक के छिल्के निकालने वाला यंत्र, चाय के पत्तो को निकालने वाला यंत्र आदि।
कैलाश संहिता
कैलाश संहिता (शिवपुराण)में ॐ|ओंकार के महत्व का वर्णन है। इसके अलावा योग का विस्तार से उल्लेख है। इसमें विधिपूर्वक शिवोपासना, नान्दी श्राद्ध और ब्रह्मयज्ञादि की विवेचना भी की गई है। गायत्री जप का महत्त्व तथा वेदों के बाईस महावाक्यों के अर्थ भी समझाए गए हैं।
उद्धव भराली
पुरस्कार और सम्मान
उन्हें मिले कई पुरस्कारो में कुछ उल्लेखनीय है,
कैलाश संहिता
अध्ययन क्षेत्र
कैलाश संहिता में निम्न अध्याय उपलब्ध हैं-
टी. वि. राजु
थोटकुरा वेंकट राजू, जिसे टीवी राजू (1921 - 20 फरवरी 1973) के नाम से जाना जाता है, दक्षिण भारत की कई फिल्मों के संगीत निर्देशक थे।
उन्होंने पल्लेतूरी पिला (1950) फिल्म में पी. आदिनारायण राव के सहायक संगीतकार के रूप में काम किया । उन्होंने उसी फिल्म में एक छोटी सी भूमिका में अभिनय किया। स्वतंत्र संगीत निर्देशक के रूप में उनकी पहली फिल्म टिंगू रंगा (1952) थी, जिसका निर्देशन बीए सुब्बा राव ने किया था। पांडुरंगा महात्यम, श्री कृष्ण पांडवियम और श्री कृष्णवतारम फिल्मों में उनका संगीत यादगार है। "एनएटी कम्बाइन्स" प्रोडक्शन हाउस, एनटी रामा राव फिल्मों के साथ उनके जुड़ाव ने कई हिट फिल्में दीं। यहां तक कि उन्होंने 1969 की फिल्म भले थम्मूडु के लिए मोहम्मद रफी को एक गाना भी गवाया
व्यक्तिगत जीवन
टीवीराजू और एन टी रामाराव ने तेलुगु फिल्म उद्योग में अपने शुरुआती दिनों के संघर्ष के दौरान रूम मेट के रूप में समय बिताया।
थोटकुरा सोमराजू (जिन्हें राज के नाम से जाना जाता है और युगल-संगीत निर्देशकों राज-कोटि में से एक ) उनके बेटे हैं।
आर्थर लेवेलिन बाशम
आर्थर लेवेलिन बाशम (Arthur Llewellyn Basham ; 24 मई, 1914 – 27 जनवरी, 1986) प्रसिद्ध इतिहासकार, भारतविद तथा अनेकों पुस्तकों के रचयिता थे। १९५० और १९६० के दशक में 'स्कूल ऑफ ओरिएण्टल ऐण्ड अफ्रिकन स्टडीज' के प्रोफेसर के रूप में उन्होने अनेकों भारतीय इतिहासकारों को पढ़ाया, जिनमें आर एस शर्मा, रोमिला थापर तथा वी एस पाठक प्रमुख हैं।
इंग्लैंड में पैदा हुए और पले-बढ़े बाशम को मुख्यतः प्राचीन भारत की संस्कृति पर लिखी उनकी अत्यंत लोकप्रिय और कालजयी रचना द वंडर दैट वाज़ इण्डिया : अ सर्वे ऑफ़ कल्चर ऑफ़ इण्डियन सब-कांटिनेंट बिफ़ोर द कमिंग ऑफ़ द मुस्लिम्स (1954) के लिए जाना जाता है। इतिहास-लेखन में वस्तुनिष्ठता के पैरोकार बाशम ने किसी ऐतिहासिक निर्णय पर पहुँचने के पूर्व इतिहासकार के लिए आवश्यक दृष्टि पर प्रकाश डालते हुए अपने एक लेख में सुझाया है कि अपनी अभिधारणा सिद्ध करने के लिए इतिहासकार को बड़े पैमाने पर स्रोतों का प्रयोग करना चाहिए। लेकिन साथ ही उसे एक ऐसे बैरिस्टर की भूमिका से बचना भी चाहिए जिसका उद्देश्य केवल अपने पक्ष में फैसला करवाना होता है। बाशम हर ऐसी बात पर बल देने के पक्ष में नहीं थे जो इतिहासकार के तर्क को मजबूत बनाती हो या सर्वाधिक सकारात्मक आलोक में इसकी व्याख्या करती हो। न ही वे दूसरे पक्ष के सभी साक्ष्यों को दरकिनार करने की कोशिश करते थे। वस्तुतः, बाशम इस मान्यता में विश्वास रखते थे कि इतिहासकार की दृष्टि बैरिस्टर की नहीं जज की तरह होनी चाहिए, एक ऐसे जज की जो अपना निर्णय सुनाने से पहले सभी पक्षों को नज़र में रखते हुए बिना किसी पक्षपात के एक वस्तुनिष्ठ निष्कर्ष पर पहुँचता है।
जीवन परिचय
बाशम पहली पुस्तक "हिस्ट्री ऐंड डॉक्टरिंस ऑफ़ द आजीवकाज़ : अ वैनिश्ड इण्डियन रिलीजन", उनके शोध-प्रबंध का ही पुस्तकीकरण था। आजीविकों पर किया गया यह पहला अनुसंधान था और आज भी उतना ही प्रासंगिक है। इसमें बाशम ने बौद्धों और ब्राह्मणवादी रचनाओं के अन्वेषण द्वारा आजीविकों के बारे में स्रोत जमा किये। उनकी दिक्कत यह थी कि तब तक आजीविक सम्प्रदाय का इतिहास बताने वाला कोई भी ग्रंथ उपलब्ध नहीं था। आजीविक भौतिकवाद के प्रचारक होने के साथ-साथ बौद्धों और ब्राह्मणवादियों के प्रतिद्वंद्वी भी थे। प्रतिद्वंद्वी सम्प्रदाय को हेय दिखाने के लिए बौद्ध और ब्राह्मण के बीच सावधानी से ऐसे स्रोतों का संचय और विश्लेषण करना पड़ा जिनके आधार पर आजीविकों के इतिहास की रचना सम्भव थी। बाशम के इस अनुसंधान के कारण ही आजीवकों को प्राचीन भारत के इतिहास में उचित स्थान मिल सका।
बाशम की दूसरी पुस्तक "द वंडर दैट वाज़ इण्डिया" ने उन्हें अंतर्राष्ट्रीय स्तर पर ऐसे भारतविद् के तौर पर स्थापित किया जिसकी प्रतिष्ठा विलियम जोंस और मैक्समूलर जैसी है। इसी पुस्तक के कारण उनकी छवि आज भी भारतीय बौद्धिक मानस में अंकित है। मुख्यतः पश्चिम के पाठक वर्ग के लिए लिखी गयी इस पुस्तक की गणना आर.सी. मजूमदार द्वारा रचित बहुखण्डीय "हिस्ट्री ऐंड कल्चर ऑफ़ इण्डियन पीपुल" के साथ की जाती है। इससे पहले औपनिवेशिक इतिहासकारों का तर्क यह था कि अपने सम्पूर्ण इतिहास में भारत सबसे अधिक समृद्ध और संतुष्ट अंग्रेजों के शासनकाल में ही रहा। बाशम और मजूमदार को श्रेय जाता है कि उन्होंने अपने-अपने तरीके से भारत के प्राचीन इतिहास का वि-औपनिवेशीकरण करते हुए जेम्स मिल, थॉमस मैकाले और विंसेंट स्मिथ द्वारा गढ़ी गयी नकारात्मक रूढ़ छवियों को ध्वस्त किया। दस अध्यायों में बँटी यह रचना मुख्यतः भारत संबंधी पाँच विषय-वस्तुओं को सम्बोधित है : इतिहास और प्राक्-इतिहास, राज्य-सामाजिक व्यवस्था-दैनंदिन जीवन, धर्म, कला और भाषा व साहित्य।
बाशम ने अपने अकादमीय जीवन में सौ से अधिक शोधार्थियों की पीएचडी का निर्देशन किया। ये विद्वान आगे चल कर विश्व के विभिन्न विश्वविद्यालयों में अकादमिक पदों पर आसीन हुए। इनमें शर्मा, रोमिला थापर जैसे प्राचीन भारत के इतिहासकार भी शामिल हैं। मार्क्सवादी इतिहास-लेखन परम्परा के इन दो प्रमुख पैरोकारों का गुरु होने के बावजूद बाशम स्वयं इस परम्परा के समर्थक नहीं थे। भारतीय इतिहास की मार्क्सवादी व्याख्याओं को वे अपर्याप्त मानते थे, खास तौर से भौतिकवादी दृष्टि को अत्यधिक रेखांकित करने पर उन्हें आपत्ति थी।
बाशम सम्पादन आयी "अ हिस्ट्री ऑफ़ इण्डिया" एक ऐसी रचना थी जिसने गैरेट की रचना "लीगेसी ऑफ़ इण्डिया" का स्थान ले लिया। 1960 में कुषाणों के कालक्रम पर आयोजित सम्मेलन में प्रस्तुत पर्चों का सम्पादन करके बाशम ने उसे "पेपर्स आन द डेट ऑफ़ कनिष्क" नाम से पुस्तक रूप में प्रकाशित कराया। इस सम्पादित कृति में प्राचीन भारतीय राज्य-व्यवस्था, धर्म, साहित्य, कला और चिकित्सा विज्ञान पर भी संक्षिप्त टिप्पणियाँ शामिल हैं। 'अमेरिकन कौंसिल ऑफ़ लर्नेड सोसाइटीज़' के तत्वाधान में 1984-85 के दौरान बाशम ने ‘फ़ार्मेशन ऑफ़ क्लासिकल हिंदुइज़म’ पर विश्वविद्यालयों दिये व्याख्यानों का केनेथ जी. जिस्क के साथ मिलकर सम्पादन किया जो "द ऐंड ऑफ़ हिंदुइज्म" के रूप में प्रकाशित हुई।
बाशम को अंतरराष्टीय स्तर पर कई पुरस्कारों और पदवियों से सम्मानित किया गया। वे रॉयल एशियाटिक सोसाइटी और सोसाइटी ऑफ़ एंटीक्वेरीज के फेलो रहे। 1964-65 के दौरान उन्होंने रॉयल एशियाटिक सोसाइटी के निदेशक पद पर भी काम किया।
सन्दर्भ
(२) शचींद्र मैती ए.एल. ऐंड ऐंड पर्सपेक्टिव्स ऐंडशयंट हिस्ट्री कल्चर, अभिनव पब्लिकेशन, नयी दिल्ली।
जेमी पोर्टर
जेमी पोर्टर (जन्म; २५ मई १९९३, लिटंस्टटन, लंदन) इंग्लैंड के एक प्रथम श्रेणी क्रिकेट खिलाड़ी है जो एसेक्स के लिए खेलते है। इन्हें २०१८ में भारत के खिलाफ टेस्ट सीरीज में टेस्ट टीम जगह दी गई।
जेमी पोर्टर ने अपना पहला प्रथम श्रेणी क्रिकेट मैच ९ सितंबर २०१४ को केंट काउंटी क्रिकेट टीम के खिलाफ खेला था जबकि पहला लिस्ट ए क्रिकेट मैच ४ अगस्त २०१४ हैम्पशायर के खिलाफ खेला था।
नुएनगामे यातना शिवीर
नुएनगामे यातना शिवीर ( Neuengamme Concentration Camp ) यह नाझी शासनकर्ता द्वारा बनाये गये विभिन्न यातना शिबिरो मे से एक है जो उत्तर जर्मनी मे स्थित है| जिसका मुख्य शिबीर नुएनगामे है और शेष ८५ से भी ज्यादा उप यातना शिबीर है| जिसकी स्थापना 1938 में हैम्बर्ग के बर्गडॉर्फ जिले में नुएनगामे के गांव के पास हुई थी,  जो कि उत्तर पश्चिमी जर्मनी में सबसे बड़ा यातना शिविर बन गया। यह हैम्बर्ग के केंद्र से १५ किमी दक्षिण पूर्व में स्थित है। 100,000 कैदी नुएनगामे और उसके सबकेम्प्स से लाये गये, जिनमें से 24 शिवीर महिलावो के लिये थे । इस शिवीर मे मरणे वालो कि कुल संख्या 42900 थी जिसमे मुख्य शिवीर मे मारे गये 14000 थे, उप शिविरो मे मारे गये 12800 थे और मौत के कूच (Death Marches) और द्वितीय विश्वय्द्ध मे हुये बम्ब विस्फोट मारे गये कुल 16100 कैदी थे | | 1945 के द्वितीय विश्वय्द्ध मे जर्मनी हार गया जिसके बाद ब्रिटिश सेना ने एसएस और अन्य नाझी अधिकारियों के लिए एक आंतरिक शिविर के रूप में इस यातना शिवीर का उपयोग किया था । 1948 में, अंग्रेजों ने इस भूमि को हैम्बर्ग के फ्री हैन्सेटिक सिटी में स्थानांतरित कर दिया, जिसने कैंप की लकड़ी की बैरक को संक्षिप्त रूप से ध्वस्त कर दिया था और इसके  जेल  के अलग अलग ब्लॉक में बनाये  गये | 1950 मे शिविर स्थल को जेल मे परिवर्तित किया गया था जो कि हम्बुर्ग प्रशासन के परिक्षेत्र मे आता था | इन यातना शिविरो मे जिंदा बचे लोगो और उनके साथियो द्वारा किये गये विरोध प्रदर्शन फलस्वरूप इसे नुएनगामे यातना शिवीर स्मारक के रूप मी स्वीकृती मिली |
चुंचुपल्ले
चुंचुपल्ले (Chunchupalle) भारत के तेलंगाना राज्य के भद्राद्री कोठागुडम ज़िले में स्थित एक नगर है।
के एम जोसेफ
के एम जोसेफ एक भारतीय न्यायाधीश हैं।वर्तमान में वह भारत के उच्चतम न्यायालय में न्यायाधीश हैं। इससे पूर्व वह उत्तराखण्ड तथा केरल के उच्च न्यायालयों के मुख्य न्यायाधीश रह चुके हैं।
मूलसर्वास्तिवाद
मूलसर्वास्तिवाद (परम्परागत चीनी : 根本說一切有部; ; pinyin: Gēnběn Shuō Yīqièyǒu Bù) भारत का एक प्राचीन आरम्भिक बौद्ध दर्शन है। इस दर्शन की उत्पत्ति के बारे में तथा इसका सर्वास्तिवादी सम्प्रदाय से सम्बन्ध के बारे में प्रायः कुछ भी ज्ञात नहीं है। फिर भी, इसके बारे में कई सिद्धान्त मौजूद हैं। मूलसर्वास्तिवादी सम्प्रदाय का मठ अब भी तिब्बत में विद्यमान है।
सीरिया में धर्म
सीरिया में धर्म सीरिया के नागरिकों द्वारा किए गए धर्मों की सीमा को संदर्भित करता है। ऐतिहासिक रूप से, यह क्षेत्र इन धार्मिक समुदायों में से प्रत्येक के भीतर विभिन्न संप्रदायों की एक श्रृंखला के साथ विभिन्न धर्मों का मोज़ेक रहा है। अधिकांश साइरियन मुस्लिम हैं, जिनमें से सुन्नी सबसे अधिक हैं (ज्यादातर सीरियाई अरब, कुर्द, तुर्कमेनिस्तान / तुर्कमन और सर्कसियनों का गठन), इसके बाद शिया समूह (विशेष रूप से अलाविस और इस्माइलिस) और ड्रुज़ेस हैं| इसके अलावा, कई ईसाई अल्पसंख्यक हैं (आर्मेनियाई कैथोलिक, ग्रीक रूढ़िवादी, सिरिएक रूढ़िवादी समूह समेत)। एक छोटा यहूदी समुदाय भी है।
इस्लाम धर्म
सीरिया में सबसे बड़ा धार्मिक समूह सुन्नी मुसलमान है जो लगभग 76.9% आबादी बनाते हैं, जिनमें अरबी बोलने वाले सुन्नी बहुमत बनाते हैं, इसके बाद कुर्ड्स, तुर्कमेन्स / तुर्कमेन, सर्कसियन और फिलिस्तीनियों का बहुमत होता है। चौदह राज्यपालों की राजधानियों में तेरह के सभी बड़े शहरों में राज्यपाल और सुवेदा शहर को छोड़कर सुन्नी बहुसंख्यक आबादी है। सुन्नी इस्लाम सीरिया के लिए धार्मिक स्वर स्थापित करता है और देश के मूल मूल्य प्रदान करता है। सुन्नी लगभग सभी व्यवसायों का पालन करते हैं, सभी सामाजिक समूहों और लगभग हर राजनीतिक दल के हैं, और देश के सभी हिस्सों में रहते हैं।
अरबों धर्म
सीरियाई अरब देश में सबसे बड़ा सुन्नी मुस्लिम समुदाय बनाते हैं। अल-हसाका गवर्नर को छोड़कर वे देश के सभी जिलों में बहुमत बनाते हैं। 1991 में प्रोफेसर अलास्डेयर ड्रिसडेल और प्रोफेसर रेमंड हिनबसच ने कहा कि देश का लगभग 60% अरबी भाषी सुन्नी मुसलमानों का गठन हुआ था। हाल ही में, डॉ पियरे बेकौचे ने यह भी कहा कि अरब सुन्नी मुसलमानों ने 500,000 फिलीस्तीन शरणार्थियों सहित 60% आबादी बनाई है।
ईसाई धर्म
सीरिया के ईसाई समुदाय, जो 2010 से पहले आबादी का लगभग 11.8% था, और पांच परंपराओं में विभाजित थे। एक प्राथमिक विशिष्ट विशेषता यह है कि क्या वे मसीह के मानव और दिव्य स्वरूपों के सटीक संबंधों पर 431 और 451 की तीसरी और चौथी पारिस्थितिक परिषदों को स्वीकार करते हैं। परंपराएं हैं: ओरिएंटल रूढ़िवादी (अर्मेनियाई रूढ़िवादी और सिरिएक रूढ़िवादी) जो तीसरे, पूर्वी रूढ़िवादी (जैसे ग्रीक या रूसी), रोमन कैथोलिक, विभिन्न पूर्वी कैथोलिक चर्चों को स्वीकार करते हैं जो पोप के अधिकार में हैं, और प्रोटेस्टेंट जो चौथे को स्वीकार करते हैं|
यहूदी धर्म
अब अरब दुनिया में रहने वाले अधिकांश यहूदी बाइबिल के समय से संबंधित समुदायों से संबंधित हैं|
सीरियाई यहूदी
सीरिया में, दोनों उत्पत्ति के यहूदियों, 1987 में 3,000 से कम संख्या में कुल मिलाकर पाए जाते हैं। 1992 में बड़े पैमाने पर प्रवासन के बाद, आज 200 से कम यहूदी सीरिया में रहते हैं, ज्यादातर राजधानी में। सीरियाई यहूदी अरबी भाषी हैं और उनके चारों ओर अरबों से शायद ही अलग हैं। सीरिया में, अन्यत्र के रूप में, जिस डिग्री यहूदियों ने अपने धर्म के विषयों को प्रस्तुत किया है, वह भिन्न होता है।
काग़ान घाटी
काग़ान घाटी (अंग्रेज़ी: Kaghan Valley, उर्दु: وادی کاغان) पाकिस्तान के उत्तरी भाग में ख़ैबर-पख़्तूनख़्वा प्रान्त के मानसेहरा ज़िले में स्थित एक पर्वतीय घाटी है। यह पाक-अधिकृत कश्मीर की सीमा पर स्थित है और बाबूसर दर्रा इसे कश्मीर से जोड़ता है। घाटी १५५ किमी लम्बी है और इसकी ऊँचाई एक छोर पर २,१३४ फ़ुट (६५० मीटर) से आरम्भ होकर दूसरे छोर पर १३,६९० फ़ुट (४,१७० मीटर) ऊँचे बाबूसर दर्रे तक बढ़ती है। कुनहार नदी इस घाटी से निकलती है और इसी में स्थित लूलूसर झील से आरम्भ होती है। घाटी को घेरने वाले पर्वतों में सबसे ऊँचा ५,२९० मीटर (१७,३५६ फ़ुट) लम्बा मलिका परबत है।
दन्त पुनःशोषण
दन्त पुनःशोषण (Tooth resorption) दांतों की वह समस्या है जिसमे दांतों की संरचना जन्मजात क्षमता के कारण बिगड़ती रहती है। दांत अवशोषण २ प्रकार के होते हैं- आन्तरिक पुनःशोषण और बाह्य पुनःशोषण।
आंतरिक पुनःशोषण वह समस्या है जिसमे दांतों का आकर कम होता जाता है और इसमें दांतों का पल्प और उसकी डनटाईन बीच वाले भाग से खोखली होती जाती है। दांतों की इस स्थिति का पहला साक्ष्य दांतों के क्राउन पर पाए गए गुलाबी रंग के जखम से लगाया जा सकता है। यह असामान्यता दांतों पर हुए कोई भी आघात से हो सकती है। और अगर यह असामान्यता दांतों की रूट और पल्प में छेद होने से पहले देखी जाती है तो उस समय इसका इलाज अंडोडॉनटिक चिकित्सा करके किया जा सकता है।
बाह्य पुनःशोषण दांतों की वह समस्या है जिसमे दांतों का अवशोषण रूट की सतह से होते हुए दांतों तक पहुंचता है। यह दांतों पर दबाव पड़ने के कारण भी हो सकती है। और यह अस्थिशोषक में विभिन्नता होने के कारण भी पाया जाता है।
ताजिकिस्तान में धर्म
इस्लाम, पूरे मध्य एशिया में मुख्य धर्म, 7 वीं शताब्दी में अरबों द्वारा इस क्षेत्र में लाया गया था। उस समय से, इस्लाम ताजिक संस्कृति का एक अभिन्न अंग बन गया है। ताजिकिस्तान एक धर्मनिरपेक्ष देश है,लेकिन सोवियत युग के बाद देश में धार्मिक अभ्यास में उल्लेखनीय वृद्धि देखी गई है। ताजिकिस्तान के अधिकांश मुस्लिम इस्लाम की सुन्नी शाखा का पालन करते हैं, और एक छोटा समूह संबंधित है इस्लाम की शिया शाखा। रूसी रूढ़िवादी विश्वास अन्य धर्मों का सबसे व्यापक रूप से प्रचलित है, हालांकि 1990 के दशक में रूसी समुदाय में काफी कमी आई थी। कुछ अन्य छोटे ईसाई समूह अब पूजा की सापेक्ष स्वतंत्रता का आनंद लेते हैं। ताजिकिस्तान में एक छोटा यहूदी समुदाय भी है।
इसलाम धर्म
सुन्नी इस्लाम, ताजिकिस्तान में अब तक का सबसे व्यापक रूप से प्रचलित धर्म है। 2009 के अमेरिकी विदेश विभाग की रिहाई के अनुसार, ताजिकिस्तान की जनसंख्या 98% मुस्लिम (लगभग 95% सुन्नी और 3% शिया) है। इस्लाम की सुन्नी शाखा में मध्य एशिया की आसन्न आबादी के बीच 1,200 वर्षीय परंपरा है, जिसमें कुछ सूफी आदेशों के साथ ताजिक शामिल हैं। एक अल्पसंख्यक समूह, पामिरिस, शिया इस्लाम के बहुत छोटे मूल्य के सदस्य हैं, जिन्होंने पहली बार 10 वीं शताब्दी की शुरुआत में मध्य एशिया में अनुयायी जीते थे। उत्पीड़न के बावजूद, रिमोट पामिर पहाड़ों में इस्माइलवाद बच गया है।
सोवियत युग के दौरान
राजनीतिक नियंत्रण के सात दशकों के दौरान, सोवियत नीति निर्माता ऐसा करने के बार-बार प्रयासों के बावजूद इस्लामी परंपरा को खत्म करने में असमर्थ थे। 1920 के दशक के उत्तरार्ध से लेकर 1930 के दशक के अंत तक सोवियत विरोधी इस्लामी अभियानों का सबसे कठिन धर्म सामान्य रूप से धर्म के खिलाफ संघीय अभियान के हिस्से के रूप में हुआ था। इस अवधि में, कई मुस्लिम कार्यकर्ता मारे गए थे, और धार्मिक निर्देश और पालन को तेजी से कम कर दिया गया था।
ताजिकिस्तान में धर्म की स्वतंत्रता
संविधान धर्म की स्वतंत्रता प्रदान करता है, और सरकार ने आम तौर पर अभ्यास में इस अधिकार का सम्मान किया; हालांकि, चिंता के कुछ क्षेत्र थे। हाल के वर्षों में धार्मिक स्वतंत्रता के सम्मान की स्थिति खराब हो गई। सरकारी नीतियां इस्लामी चरमपंथ के बारे में चिंता को प्रतिबिंबित करती हैं, जो सामान्य जनसंख्या द्वारा साझा की जाने वाली चिंता है। सरकार ने उन्हें धार्मिक संस्थानों की गतिविधियों पर सक्रिय रूप से निगरानी की ताकि उन्हें अत्यधिक राजनीतिक बनने से बचाया जा सके। आधिकारिक तौर पर पंजीकृत मस्जिदों का कोई बंद नहीं था, हालांकि सरकार ने कई अनियंत्रित मस्जिद, प्रार्थना कक्ष और मदरसाह बंद कर दिए, और नई मस्जिदों को स्थापित करने के लिए पंजीकरण प्रक्रिया की। शिक्षा नीति मंत्रालय ने लड़कियों को सार्वजनिक स्कूलों में हिजाब पहनने से मना कर दिया। सरकार ने कुछ संगठनों की धार्मिक गतिविधि में बाधा डालने के लिए पंजीकरण प्रक्रिया का उपयोग किया। कुछ धार्मिक संगठनों और व्यक्तियों को सरकारी अधिकारियों द्वारा उत्पीड़न, अस्थायी हिरासत और पूछताछ का सामना करना पड़ा।
मणुगूरु
मणुगूरु (Manuguru) भारत के तेलंगाना राज्य के भद्राद्री कोठागुडम ज़िले में स्थित एक नगर है। यह गोदावरी नदी के किनारे बसा हुआ है।
भारतीय गणित का इतिहास
सभी प्राचीन सभ्यताओं में गणित विद्या की पहली अभिव्यक्ति गणना प्रणाली के रूप में प्रगट होती है। अति प्रारंभिक समाजों में संख्यायें रेखाओं के समूह द्वारा प्रदर्शित की जातीं थीं। यद्यपि बाद में, विभिन्न संख्याओं को विशिष्ट संख्यात्मक नामों और चिह्नों द्वारा प्रदर्शित किया जाने लगा, उदाहरण स्वरूप भारत में ऐसा किया गया। रोम जैसे स्थानों में उन्हें वर्ण, किन्तु सभी प्राचीन सभ्यताओं में संख्याएं दशमाधार प्रणाली पर आधारित नहीं थीं। प्राचीन बेबीलोन में 60 पर आधारित संख्या-प्रणाल
हड़प्पा में दशमलव प्रणाली
भारत में दशमलव प्रणाली, हड़प्पाकाल में अस्तित्व में थी जैसा कि हड़प्पा के बाटों और मापों के विश्लेषण से पता चलता है। उस काल के 0.05, 0.1, 0.2, 0.5, 1, 2, 5, 10, 20, 50, 100, 200 और 500 के अनुपात वाले बाट पहचान में आये हैं। दशमलव विभाजन वाले पैमाने भी मिले हैं। हड़प्पा के बाट और माप की एक खास बात जिस पर ध्यान आकर्षित होता है, वह है उनकी शुद्धता। एक कांसे की छड़ जिस पर 0.367 इंच की इकाइयों में घाट बने हुए हैं, उस समय की बारीकी की मात्र की मांग की ओर इशारा करता है। ऐसे शुद्ध माप वाले पैमाने नगर आयोजन नियमों के अनुपालन सुनिश्चित करने के लिए खास तौर पर महत्वपूर्ण थे क्योंकि एक दूसरे को समकोण पर काटती हुई निश्चित चैड़ाई की सड़कें तथा शुद्ध माप की निकास बनाने हेतु और विशेष निर्देशों के अनुसार भवन निर्माण के लिए उनका विशेष महत्व था। शुद्ध माप वाले बाटों की शृंखंलाबद्ध प्रणाली का अस्तित्व हड़प्पा के समाज में व्यापार वाणिज्य में हुए विकास की ओर संकेत करता है।
वैदिक काल में गणितीय गतिविधियां
वैदिक काल में गणितीय गतिविधियों के अभिलेख वेदों में अधिकतर धार्मिक कर्मकांडों के साथ मिलते हैं। फिर भी, अन्य कई कृषि आधारित प्राचीन सभ्यताओं की तरह यहां भी अंकगणित और ज्यामिति का अध्ययन धर्मनिरपेक्ष क्रियाकलापों से भी प्रेरित था। इस प्रकार कुछ हद तक भारत में प्राचीन गणितीय उन्नतियां वैसे ही विकसित हुईं जैसे मिस्त्र, बेबीलोन और चीन में। भू-वितरण प्रणाली और कृषि कर के आकलन हेतु कृषि क्षेत्र को शुद्ध माप की आवश्यकता थी। जब जमीन का पुनर्वितरण होता था, उनकी चकबंदी होती थी तो भू पैमाइश की समस्या आती ही थी जिसका समाधान जरूरी था और यह सुनिश्चित करने के लिए कि सिंचित और असिंचित जमीन और उर्वरा शक्ति की भिन्नता को ध्यान में रखकर सभी खेतिहरों में जमीन का समतुल्य वितरण हो सके, हर गांव के किसान की मिल्कियत को कई दर्जों में विभाजित किया जाता था ताकि जमीन का आबंटन न्यायपूर्ण हो सके। सारे चक एक ही आकार के हों, यह संभव नहीं था। अतः स्थानीय प्रशासकों को आयातकार या त्रिभुजाकार क्षेत्रों को समतुल्य परिमाण के वर्गाकार क्षेत्रों में परिणत करना पड़ता था या इसी प्रकार के और काम करने पड़ते थे। कर निर्धारण मौसमी या वार्षिक फसल की आय के निश्चित अनुपात पर आधारित था। मगर कई अन्य दशाओं को ध्यान में रखकर उन्हें कम या अधिक किया जा सकता था। इसका अर्थ था कि लगान वसूलने वाले प्रशासकों के लिए ज्यामिति और अंकगणित का ज्ञान जरूरी था। इस प्रकार गणित धर्म निरपेक्ष गतिविधि और कर्मकांड दोनों क्षेत्रों की सेवाओं में उपयोगी था।
अंकगणितीय क्रियायें जैसे योग, घटाना, गुणन, भाग, वर्ग, घन और मूल नारद विष्णु पुराण में वर्णित हैं। इसके प्रणेता वेद व्यास माने जाते हैं जो 1000 ई. पू. हुए थे। ज्यामिति /रेखा गणित/ विद्या के उदाहरण 800 ई. पू. में बौधायन के शुल्व सूत्र में और 600 ई. पू. के आपस्तम्ब सूत्र में मिलते हैं जो वैदिककाल में प्रयुक्त कर्मकाण्डीय बलि वेदी के निर्माण की तकनीक का वर्णन करते हैं। हो सकता है कि इन ग्रंथों ने पूर्वकाल में, संभवतया हरप्पाकाल में अर्जित ज्यामितीय ज्ञान का उपयोग किया हो। बौधायन सूत्र बुनियादी ज्यामितीय आकारों के बारे तथा एक ज्यामितीय आकार दूसरे समक्षेत्रीय आकार में या उसके अंश या उसके गुणित में परिणत करने की जानकारी प्रदर्शित करता है उदाहरण के लिए एक आयत को एक समक्षेत्रीय वर्ग के रूप में अथवा उसके अंश या गुणित में परिणत करने का तरीका। इन सूत्रों में से कुछ तो निकटतम मान तक ले जाते हैं और कुछ एकदम शुद्ध मान बतलाते हैं तथा कुछ हद तक व्यवहारिक सूक्ष्मता और बुनियादी ज्यामितीय सिद्धांतों की समझ प्रगट करते हैं। गुणन और योग के आधुनिक तरीके संभवतः शुल्व सू़त्र वर्णित गुरों से ही उद्भूत हुए थे।
यूनानी गणितज्ञ और दार्शनिक पायथागोरस जो 6 वीं सदी ई. पू. में हुआ था उपनिषदों से परिचित था और उसने अपनी बुनियादी ज्यामिति शुल्व सूत्रों से ही सीखी थी। पायथागोरस के प्रमेय के नाम से प्रसिद्ध प्रमेय का पूर्ण विवरण बौधायन सू़त्र में इस प्रकार मिलता हैः किसी वर्ग के विकर्ण पर बने हुए वर्ग का क्षेत्रफल उस वर्ग के क्षेत्रफल का दुगुना होता है। आयतों से संबंधित ऐसा ही एक परीक्षण भी उल्लेखनीय है। उसके सूत्र में एक अज्ञात राशि वाले एक रेखीय समीकरण का भी ज्यामितीय हल मिलता है। उसमें द्विघात समीकरण के उदाहरण भी हैं। आपस्तम्ब सूत्र जिसमें बौधायन सूत्र के विस्तार के साथ कई मौलिक योगदान भी हैं 2 का वर्गमूल बतलाता है जो दशमलव के बाद पांचवें स्थान तक शुद्ध है। आपस्तम्ब में वृत्त को एक वर्ग में घेरने, किसी रेखा खंड को सात बराबर भाग में बांटने और सामान्य रेखिक समीकरण का हल निकालने जैसे प्रश्नों पर भी विचार किया गया है। छटवीं सदी ई. पू. के जैन ग्रंथों जैसे सूर्य प्रज्ञाप्ति में दीर्घ वृत्त का विवरण दिया गया है।
ये परिणाम कैसे निकाले गए इस विषय पर आधुनिक विद्वानों में मतभेद हैं। कुछ का विश्वास है कि ये परिणाम अटकल विधि अथवा रूल आॅफ थंब अथवा कई उदाहरणों से प्राप्त नतीजों के साधारणीकरण से निकाले गए हैं। दूसरा मत यह है कि एकबार वैज्ञानिक विधि न्यायसूत्रों से निश्चित हो गई - ऐसे नतीजों के प्रमाण अवश्य दिए गए होंगे, मगर ये प्रमाण खो गए या नष्ट हो गए अथवा गुरुकुल प्रणाली के जरिये मौखिक रूप से उनका प्रसार हो गया और केवल अंतिम परिणाम ही ग्रंथों में सारिणीबद्ध हो गये। हर हाल में यह तो निश्चित है कि वैदिक काल में गणित के अध्ययन को काफी महत्व दिया जाता था। 1000 ई. पू. में रचित वेदांग ज्योतिष में लिखा है - जैसे मयूर पंख और नागमणि शरीर में शिखर स्थान या भाल पर शोभित होती है उसी प्रकार वेदों और शास्त्रों की सभी शाखाओं में गणित का स्थान शीर्ष पर है। कई शताब्दियों बाद मैसूर के जैन गणितज्ञ महावीराचार्य ने गणित के महत्व पर और जोर देते हुए कहाः इस चलाचल जगत में जो भी वस्तु विद्यमान है वह बिना गणित के आधार के नहीं समझी जा सकती।
पाणिनि और विधि सम्मत वैज्ञानिक संकेत चिन्ह
आज पाणिनि के विन्यासों को किसी गणितीय क्रिया की आधुनिक परिभाषाओं की तुलना में भी देखा जा सकता है। जी. जी. जोसेफ ’’दी क्रेस्ट आॅफ दा पीकाॅक’’ में विवेचना करते हैं कि भारतीय गणित की बीजगणितीय प्रकृति संस्कृत भाषा की संरचना की परिणति है। इंगरमेन ने अपने शोध प्रबंध में ’’पाणिनि - बैकस फार्म’’ में पाणिनि के संकेत चिन्हों को उतना ही प्रबल बतलाया है जितना कि बैकस के संकेत चिह्न। बैकस नार्मल फार्म आधुनिक कम्प्युटर भाषाओं के वाक्यविन्यास का वर्णन करने के लिए व्यवहृत होता है जिसका अविष्कारकत्र्ता बैकस है। इस प्रकार पाणिनि के कार्यों ने वैज्ञानिक संकेत चिन्हों के प्रादर्श का एक उदाहरण प्रस्तुत किया जिसने बीजगणितीय समीकरणों को वर्णित करने और बीजगणितीय प्रमेयों और उनके फलों को एक वैज्ञानिक खाके में प्रस्तुत करने के लिए अमूर्त संकेत चिह्न प्रयोग में लाने के लिए प्रेरित किया होगा।
दर्शनशास्त्र और गणित
दार्शनिक सिद्धांतों का गणितीय परिकल्पनाओं और सूत्रीय पदों के विकास पर गहरा प्रभाव पड़ा। विश्व के बारे में उपनिषदों के दृष्टिकोण की भांति जैन दर्शन में भी आकाश और समय असीम माने गये। इससे बहुत बड़ी संख्याओं और अपरिमित संख्ययओं की परिभाषाओं में गहरी रुचि पैदा हुई। पुनरावर्तन (recursive) सूत्रों के जरिये असीम संख्यायें बनाईं गईं। अनुयोगद्वार सूत्र में ऐसा ही किया गया। जैन गणितज्ञों ने पांच प्रकार की असीम संख्यायें बतलाईं :
3री सदी ई. पू. में रचित भगवती सूत्रों में और 2री सदी ई. पू. में रचित स्थानांग सूत्र में क्रमचय-संचय (permutation combination) को सूचीबद्ध किया गया है।
जैन समुच्चय सिद्धांत संभवतः जैन ज्ञान मीमांसा के स्यादवाद के समानान्तर ही उद्भूत हुआ जिसमें वास्तविकता को सत्य की दशा-युगलों और अवस्था-परिवर्तन युगलों के रूप में वर्णित किया गया है। अनुयोगद्वार सूत्र घातांक नियम के बारे में एक विचार देता है और इसे लघुगणक की संकल्पना विकसित करने के लिए उपयोग में लाता है। लॉग आधार 2, लाग आधार 3 और लाग आधार 4 के लिए क्रमशः अर्ध आछेद, त्रिक आछेद और चतुराछेद जैसे शब्द प्रयुक्त किए गये हैं। षट्खण्डागम में कई समुच्चयों पर लागरिथमिक फंक्शन्स आधार 2 की क्रिया, उनका वर्ग निकालकर, उनका वर्गमूल निकालकर और सीमित या असीमित घात लगाकर की गई हैं। इन क्रियाओं को बार बार दुहराकर नये समुच्चय बनाये गये हैं। अन्य कृतियों में द्विपद प्रसार (binomial expansion) में आने वाले गुणकों का संयोजनों की संख्या से संबंध दिखाया गया है। चूंकि जैन ज्ञान मीमांसा में वास्तविकता का वर्णन करते समय कुछ अंश तक अनिश्चयता स्वीकार्य है। अतः अनिश्चयात्मक समीकरणों से जूझने में और अपरिमेय संख्याओं का निकटतम संख्यात्मक मान निकालने में वह संभवतया सहायक हुई।
बौद्ध साहित्य भी अनिश्चयात्मक और असीम संख्याओं के प्रति जागरूकता प्रदर्शित करता है। बौद्ध गणित का वर्गीकरण 'गणना' याने सरल गणित या 'सांख्यन' याने उच्चतर गणित में हुआ। संख्यायें तीन प्रकार की मानी गईं : सांखेय याने गिनने योग्य, असांखेय याने अगण्य और अनन्त याने असीम। अंक शून्य की परिकल्पना प्रस्तुत करने में, शून्य के संबंध में दार्शनिक विचारों ने मदद की होगी। ऐसा लगता है कि स्थानीय मान वाली सांख्यिक प्रणाली में सिफर याने बिन्दु का एक खाली स्थान में लिखने का चलन बहुत पहले से चल रहा होगा, पर शून्य की बीजगणितीय परिभाषा और गणितीय क्रिया से इसका संबंध 7 वीं सदी में ब्रह्मगुप्त के गणितीय ग्रंथों में ही देखने को मिलता है। विद्वानों में इस मसले पर मतभेद है कि शून्य के लिए संकेत चिन्ह भारत में कबसे प्रयुक्त होना शुरू हुआ। इफरा का दृढ़ विश्वास है कि शून्य का प्रयोग आर्यभट्ट के समय में भी प्रचलित था। परंतु गुप्तकाल के अंतिम समय में शून्य का उपयोग बहुतायत से होने लगा था। 7 वीं और 11 वीं सदी के बीच में भारतीय अंक अपने आधुनिक रूप में विकसित हो चुके थे और विभिन्न गणितीय क्रियाओं को दर्शाने वाले संकेतों जैसे धन, ऋण, वर्गमूल आदि के साथ आधुनिक गणितीय संकेत चिन्हों के नींव के पत्थर बन गए।
भारतीय अंक प्रणाली
यद्यपि चीन में भी दशमलव आधारित गणना पद्धति प्रयोग में थी, किन्तु उनकी संकेत प्रणाली भारतीय संकेत चिन्ह प्रणाली जितनी शुद्ध और सरल न थी और यह भारतीय संकेत प्रणाली ही थी जो अरबों के मार्फत पश्चिमी दुनियां में पहुंची और अब वह सार्वभौमिक रूप में स्वीकृत हो चुकी है। इस घटना में कई कारकों ने अपना योगदान दिया जिसका महत्व संभवतः सबसे अच्छे ढंग से फ्रांसीसी गणितज्ञ लाप्लेस ने बताया हैः ’’हर संभव संख्या को दस संकेतों के समुच्चय द्वारा प्रकट करने की अनोखी विधि जिसमें हर संकेत का एक स्थानीय मान और एक परम मान हो, भारत में ही उद्भूत हुई। यह विधि आजकल इतनी सरल लगती है कि इसके गंभीर और प्रभावशाली महत्व पर ध्यान ही नहीं जाता। इसने अपनी सरल विधि द्वारा गणना को अत्याधिक आसान बना दिया और अंकगणित को उपयोगी अविष्कारों की श्रेणी में अग्रगण्य बना दिया।’’
यह अविष्कार प्रतिभाशाली तो था परंतु यह कोई अचानक नहीं हुआ था। पश्चिमी जगत में जटिल रोमन अंकीय प्रणाली एक बड़ी बाधा के रूप में प्रगट हुई और चीन की चित्रलिपि भी एक रुकावट थी। लेकिन भारत में ऐसे विकास के लिए सब कुछ अनुकूल था। दशमलव संख्याओं के प्रयोग का एक लम्बा और स्थापित इतिहास था ही, दार्शनिक और अंतरिक्षीय परिकल्पनाओं ने भी, संख्या सिद्धांत के प्रति एक रचनात्मक विस्तृत दृष्टिकोण को बढ़ावा दिया। पाणिनि के भाषा सिद्धांत और विधि सम्मत भाषा के अध्ययन और संकेतवाद तथा कला और वास्तुशास्त्र में प्रतिनिधित्वात्मक भाव के साथ साथ विवेकवादी सिद्धांत और न्याय सूत्रों की कठिन ज्ञान मीमांसा और स्याद्वाद तथा बौद्ध ज्ञान के नवीनतम भाव ने मिलकर इस अंक सिद्धांत को आगे बढ़ाने में मदद की।
व्यापार और वाणिज्य का प्रभाव, नक्षत्र-विद्या का महत्व
व्यापार और वाणिज्य में वृद्धि के फलस्वरूप, विशषरूप से ऋण लेने देने में, साधारण और चक्रवृद्धि ब्याज के ज्ञान की जरूरत पड़ी। संभवतः इसने अंकगणितीय और ज्यामितीय श्रेढियों में रुचि को उद्दीप्त किया। ब्रह्मगुप्त द्वारा ऋणात्मक संख्याओं को कर्ज के रूप में और धनात्मक संख्याओं को सम्पत्ति के रूप में वर्णित करना, व्यापार और गणित के बीच संबंध की ओर इशारा करता है। गणित, ज्योतिष का ज्ञान, विशेषकर ज्वारभाटे और नक्षत्रों का ज्ञान व्यापारी समुदायों के लिए बड़ा महत्व रखता था क्योंकि उन्हें रात में रेगिस्तानों और महासागरों को पार करना पड़ता था। जातक कथाओं और कई अन्य लोक कथाओं में इनका बार बार जिक्र आना इसी बात का द्योतक है। वाणिज्य के लिए दूर जाने की इच्छा रखने वालों को अनिवार्य रूप से नक्षत्र विद्या में कुछ आधारभूत जानकारी लेनी पड़ती थी। इससे इस विद्या के शिक्षकों की संख्या काफी बढ़ी जिन्होंने बिहार के कुसुमपुर या मध्य भारत के उज्जैन अथवा अपेक्षाकृत छोटे स्थानीय केन्द्रों या गुरूकुलों में प्रशिक्षण प्राप्त किया। विद्वानों में गणित और नक्षत्र विद्या की पुस्तकों का विनिमय भी हुआ और इस ज्ञान का एक क्षेत्र से दूसरे क्षेत्र में प्रसार हुआ। लगभग हर भारतीय राज्य ने महान गणितज्ञों को जन्म दिया जिन्होंने कई सदियों पूर्व भारत के अन्य भाग में उत्पन्न गणितज्ञों की कृतियों की समीक्षा की। विज्ञान के संचार में संस्कृत ही जन माध्यम बनी थी।
सौरमंडल के संबंध में आर्यभट का क्रांतिकारी ज्ञान विकसित होने में गणित का योगदान जीवंत था। पाई का मान, पृथ्वी का घेरा /62832 मील/ और सौर वर्ष की लम्बाई, आधुनिक गणना से 12 मिनट से कम अंतर और उनके द्वारा की गईं कुछ गणनायें थीं जो शुद्ध मान के काफी निकट थीं। इन गणनाओं के समय आर्यभट को कुछ ऐसे गणितीय प्रश्न हल करने पड़े जिन्हें बीजगणित और त्रिकोणमिति में भी पहले कभी नहीं किया गया था।
आर्यभट्ट के अधूरे कार्य को भास्कर प्रथम ने सम्हाला और ग्रहों के देशांतर, ग्रहों के परस्पर तथा प्रकाशमान नक्षत्रों से संबंध, ग्रहों का उदय और अस्त होना तथा चंद्रकला जैसे विषयों की विशद विवेचना की। इन अध्ययनों के लिए और अधिक विकसित गणित की आवश्यकता थी। अतः भास्कर ने आर्यभट द्वारा प्रणीत त्रिकोणमितीय समीकरणों को विस्तृत किया तथा आर्यभट की तरह इस सही निष्कर्ष पर पहुंचे कि पाइ एक अपरिमेय संख्या है। उसका सर्वाधिक महत्वपूर्ण योगदान है - ज्या फलन की गणना जो 11 प्रतिशत तक शुद्ध है। उन्होंने इंडिटर्मिनेट समीकरणों पर भी मौलिक कार्य किया जो उसके पहले किसी ने नहीं किया और सर्वप्रथम ऐसे चतुर्भुजों की विवेचना की जिनकी चारों भुजायें असमान थीं और उनमें आमने सामने की भुजायें समानान्तर नहीं थीं।